

הכנסת

ז' בסיוון התשע"ו

13 ביוני, 2016

**3841**

לכבוד

יו"ר הכנסת, ח"כ יולי יואל אדלשטיין

אדוני היושב ראש,

אבקש להעלות על סדר יומה של הכנסת הצעה דיון מהיר בנושא:

המשרד להגנת הסביבה קובע כי כלי הרכב המזהם ביותר הוא אוטובוסים

דברי הסבר:

זיהום האוויר בישראל הוא מהגבוהים במדינות המערב כאשר המקור העיקרי לו במרכזי הערים הוא תחבורה. דו"ח שהוכן ע"י המשרד להגנת הסביבה קובע כי כלי הרכב המזהם ביותר הוא אוטובוסים, כאשר החברות אגד ודן מובילות בטבלת האוטובוסים המזהמים פי שלוש ממפעילות תחב"צ אחרות. הדבר נובע מהימנעות החברות מהחלפת האוטובוסים לאוטובוסים חדשים יותר ומזהמים פחות וזאת משיקולי חיסכון. החברות מוגבלות בגיל האוטובוסים המותרים לשימוש אך זוכות להקלות בעניין זה ממשרד התחבורה. התקנת מסנני חלקיקים באוטובוסים הישנים היא פתרון ביניים שיכול להפחית את רוב פליטת המזהמים ועל הכנסת לחייב כל אוטובוס ישן בהתקנת מסנן חלקיקים כזה.

לאור הדברים הללו, אבקש לקיים דיון דחוף בנושא בועדת הכלכלה של הכנסת

בכבוד רב,

חברת הכנסת תמר זנדברג